**טיפ # 4 לחברות סטארט-אפ**

**הערה: מאמר זה הוא הרביעי בסדרה על קניין רוחני לחברות סטארט-אפ. כדי לעיין במאמרים הקודמים הקליקו כאן.**

**3 דברים שעליכם לדעת על המצאות**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מהי המצאה כשירת פטנט?** המצאה היא שיטה או התקן, מוצר, מערכת או תהליך, שהיא חדשנית, המצאתית ושימושית בטכנולוגיה הנחשבת כשירת פטנט.

**אבל מהי המצאה טובה לעסק שלכם?** זה פשוט. אם ההמצאה שלכם היא צוואר בקבוק עסקי או צומת טכנולוגית כי אז יהיה שווה להוציא לה פטנט. במילים אחרות, אם המתחרים שלכם זקוקים להמצאה שלכם המוגנת בפטנט כדי לפתח את הטכנולוגיה שלהם ו/או כדי להתחרות איתכם ביעילות, כי אז הפטנט שלכם יהיה בעל ערך לעסקכם. מעצם הגדרתו, פטנט בעל ערך יקנה לכם בעלות על אותו צוואר בקבוק ושליטה באותה צומת הטכנולוגית.

**מתי עליי להעריך את ההמצאות שלי ואת הכשירות לפטנטים?** התשובה הקצרה היא 'מההתחלה ובכל יום לאחר מכן'. התשובה הארוכה יותר היא שעל כל פטנט מוטבע תאריך, כלומר, **אתם** מחליטים מתי להגיש בקשה לפטנט. נכון אמנם שלפטנטים יש גם תאריך תפוגה, אך מדובר בשיטה של 'כל הקודם זוכה', ומשמעה, שככל שתקדימו להגיש פטנט, כך סביר יותר שתשיגו את מתחריכם בהגשת הבקשה לפטנט לאותה המצאה. כדי שהמצאה תהיה כשירה לפטנט, חשוב באותה מידה שתהיה 'המצאתית' במידה מספקת בהשוואה למילה האחרונה בתחום. המשמעות היא שגם אם איש לא הגיש בקשה לפטנט לאותה המצאה או להמצאה דומה, כל מידע זמין לציבור, לרבות תוכן דיגיטלי או מידע המצוי בכתבי עת, בעיתונים ובהודעות לעיתונות בכל מקום בעולם, עשוי לשמש את בוחני הפטנטים כדי לדחות בקשה לפטנט או לבטל, באמצעות בית המשפט, פטנט שאושר. לא תוכלו למנוע את הפרסומים האלה, אך תוכלו להחליט מתי להגיש בקשה לפטנט.

אם תרצו לדעת את התשובות לשאלות האלה, הקליקו כאן.

**שאלות ותשובות נוספות של JMB:**

שאלה: אני עדיין לא בטוח שהבנתי מתי עליי להגיש בקשה. אני אפילו לא יודע אם יש לי המצאה כשירה לפטנט, מאחר שרק שילבתי כמה התקנים ומרכיבים ידועים. האם זה מספיק כדי לקבל פטנט?

תשובה: אין דרישה להמציא מרכיבים חדשים לצורך כשירות פטנט. למעשה, לפטנטים רבים אין מרכיבים חדשים כלל. אולם יש צורך בתוצאה חדשה, בהתקן או במערכת ששופרו במידה משמעותית, או בשיטה או בתהליך שפועלים טוב יותר מאשר השיטה או התהליך הקרובים אליהם ביותר, גם אם כל מה שעשיתם היה לדלג על כמה שלבים או לשנות את הסדר שלהם. אם אתם משוכנעים שהשגתם שיפור כזה ותוכלו להסביר אותו בכתב על פי עובדות או מסקנות ריאליסטיות ומבוססות-מדע, ייתכן שיש בידיכם די חומר לפטנט. בשלב זה כל שאתם זקוקים לו הוא עורך דין המתמחה בפטנטים כדי לראות אם הוא מסכים אתכם.

האם יש לכם שאלות אודות המידע הנ"ל? האם יש נושאים שהייתם רוצים לשמוע עליהם? אשמח לשמוע מכם על כך!